CELEX: 62007CA0529
Language: sk
Date: 2009-06-11 00:00:00
Title: Vec C-529/07: Rozsudok Súdneho dvora (prvá komora) z  11. júna 2009 (návrh na začatie prejudiciálneho konania, ktorý podal Oberster Gerichtshof — Rakúsko) — Chocoladefabriken Lindt & Sprüngli AG/Franz Hauswirth GmbH [Trojrozmerná ochranná známka Spoločenstva — Nariadenie (ES) č. 40/94 — Článok 51 ods. 1 písm. b) — Relevantné kritériá na účely posúdenia neexistencie dobrej viery prihlasovateľa pri podávaní prihlášky ochrannej známky Spoločenstva]

1.8.2009   
            
            
               SK
            
            
               Úradný vestník Európskej únie
            
            
               C 180/8
            
         Rozsudok Súdneho dvora (prvá komora) z 11. júna 2009 (návrh na začatie prejudiciálneho konania, ktorý podal Oberster Gerichtshof — Rakúsko) — Chocoladefabriken Lindt & Sprüngli AG/Franz Hauswirth GmbH
   (Vec C-529/07) (1)
   
   (Trojrozmerná ochranná známka Spoločenstva - Nariadenie (ES) č. 40/94 - Článok 51 ods. 1 písm. b) - Relevantné kritériá na účely posúdenia „neexistencie dobrej viery“ prihlasovateľa pri podávaní prihlášky ochrannej známky Spoločenstva)
   2009/C 180/12
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberster Gerichtshof
   
      Účastníci konania pred vnútroštátnym súdom
   
   
      Žalobkyňa: Chocoladefabriken Lindt & Sprüngli AG
   
      Žalovaná: Franz Hauswirth GmbH
   
      Predmet veci
   
   Návrh na začatie prejudiciálneho konania — Oberster Gerichtshof — Výklad článku 51 ods. 1 písm. b) nariadenia Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, s. 1; Mim. vyd. 17/001, s. 146) — Pojem „neexistencia dobrej viery“ prihlasovateľa ochrannej známky — Prihláška ochrannej známky, ktorej cieľom je zabrániť konkurenčným podnikom, aby pokračovali v predaji podobných výrobkov, ktoré už nadobudli určitú všeobecnú známosť — Veľkonočný čokoládový zajac
   
      Výrok rozsudku
   
   Na účely posúdenia neexistencie dobrej viery prihlasovateľa v zmysle článku 51 ods. 1 písm. b) nariadenia Rady (ES) č. 40/94 z 20. decembra 1993 o ochrannej známke spoločenstva je vnútroštátny súd povinný zohľadniť všetky relevantné faktory, ktoré sú vlastné veci samej a ktoré existovali v okamihu podania prihlášky na zápis označenia ako ochrannej známky Spoločenstva, a najmä:
   
               —
            
            
               skutočnosť, že prihlasovateľ vie alebo musí vedieť, že tretia osoba používa najmenej v jednom členskom štáte zhodné alebo podobné označenie pre zhodný alebo podobný výrobok, ktoré by mohlo viesť k zámene s prihlasovaným označením,
            
         
               —
            
            
               úmysel prihlasovateľa zabrániť tejto tretej osobe pokračovať v používaní takéhoto označenia, ako aj
            
         
               —
            
            
               stupeň právnej ochrany, ktorú požíva označenie tejto tretej osoby a prihlasované označenie.
            
         
      (1)  Ú. v. EÚ C 37, 9.2.2008.